Page 1 of 13 DI DALAM MAHKAMAH TINGGI SYARIAH TERENGGANU DI KUALA TERENGGANU DI NEGERI TERENGGANU DALAM PERKARA PERMOHONAN KEBENARAN POLIGAMI SAMAN NO : 11100-011-00XX-20XX ANTARA POPO BIN LOLO NO. KP : XXXXXX-03-50XX PEMOHON DENGAN JTDD BINTI NVNV NO. KP : 000000-11-51XX RESPONDEN DI HADAPAN YANG ARIF, TUAN HAJI ROSDI BIN HARUN, SMT., AMZ., PJK., HAKIM MAHKAMAH TINGGI SYARIAH TERENGGANU, DI KUALA TERENGGANU PADA HARI AHAD, 00 ZULKAEDAH 14XXH BERSAMAAN 00 JULAI 20XX . ALASAN PENGHAKIMAN [1] ATAS PERMOHONAN Pemohon, POPO BIN LOLO, NO. KP : XXXXXX-03-50XX, permohonan ini dipanggil untuk perbicaraan di dalam Kamar Bicara, Mahkamah Tinggi Syariah Terengganu dengan kehadiran Pemohon dan tanpa kehadiran Responden pada tarikh 00 Julai 20XX. Pihak-pihak tidak diwakili mana-mana Peguam Syarie. Setelah mendengar keterangan yang diberikan oleh Pemohon, bakal isteri, Wali dan saksi-saksi berserta Afidavit Pemohon yang diikrarkan pada tarikh 00 Mei 20XX, MAKA PADA HARI INI YANG ARIF HAKIM MEMBUAT PENGHAKIMAN SEPERTI BERIKUT;
Page 2 of 13 Permohonan yang didengar ini adalah permohonan untuk berpoligami iaitu untuk mendapatkan kebenaran berkahwin dengan seorang perempuan sebagai isteri kedua, yang mana Pemohon pada masa permohonan ini dibuat telah dan masih mempunyai seorang isteri. Permohonan Pemohon, POPO BIN LOLO, NO. KP : XXXXXX-03-50XX adalah untuk mendapatkan kelulusan berpoligami menurut Seksyen 22 Enakmen Undang-Undang Keluarga Islam (Terengganu) 2017. [FAKTA DAN LATARBELAKANG KES] [2] Permohonan yang didengar ini adalah permohonan untuk berpoligami iaitu untuk mendapatkan kebenaran berkahwin lagi dengan seorang perempuan sebagai isteri yang kedua (2), yang mana Pemohon, POPO BIN LOLO, No. KP: XXXXXX-03-50XX pada masa permohonan ini dibuat telah dan masih mempunyai seorang isteri, JTDD BINTI NVNV No. KP: 000000-11-51XX (Responden). [3] Pemohon dan Responden (isteri pertama) telah berkahwin pada tarikh 00 November 19XX dan Pihak-pihak telah dikurniakan lima (5) orang cahaya mata dan Responden Pesara Guru dengan pendapatan bulanan sebanyak RM5,000-00 sebulan. [4] Manakala Pemohon merupakan seorang Pesara Pengurus Felda dengan purata pendapatan bulanan sebanyak RM4,141.66 sebulan. [5] Pemohon bercadang untuk berkahwin dengan seorang perempuan bernama YAYA BINTI TUTU, No. KP: XOXOXO-11-53XX berumur 55 tahun dan bakal isteri Pemohon bekerja sebagai peniaga yang mempunyai pendapatan bulanan RM1,000.00 sebulan. [6] Antara alasan yang dikemukakan oleh Pemohon dalam affidavit yang telah diikrarkan adalah: i. Isteri Pertama (Responden) sakit lumpuh
Page 3 of 13 [BIDANGKUASA MAHKAMAH] [7] Setelah mendengar Mahkamah memutuskan bahawa permohonan poligami ini adalah mengikut peruntukan subseksyen 11 (3) (b) (i) Enakmen Mahkamah Syariah (Terengganu) 2001 iaitu:- Bidang Kuasa Mahkamah Tinggi Syariah 11. (3) Mahkamah Tinggi Syariah hendaklah - (a) ....... (b) dalam bidang kuasa malnya, mendengar dan memutuskan semua tindakan dan prosiding jika semua pihak dalam tindakan atau prosiding itu adalah orang Islam dan tindakan atau prosiding itu adalah berhubungan dengan - (i) pertunangan, perkahwinan, ruju', perceraian, pembubaran perkahwinan (fasakh), nusyuz, atau pemisahan kehakiman (faraq) atau apa-apa perkara berkaitan dengan perhubungan antara suami dan isteri; [8] Subseksyen di atas adalah dibaca bersama seksyen 22 Enakmen Undang-Undang Keluarga Islam (Terengganu) 2017 iaitu:- Poligami 22. Tiada seseorang lelaki boleh berkahwin dengan seseorang perempuan lain di mana-mana tempat dalam masa dia masih beristerikan isterinya yang sedia ada kecuali dengan terlebih dahulu mendapat kebenaran secara bertulis dan Hakim Syarie.
Page 4 of 13 [9] Berdasarkan peruntukan di atas, kelulusan poligami boleh diberi oleh mana-mana Hakim Syarie sama ada Hakim Mahkamah Rendah, Hakim Mahkamah Tinggi atau pun Hakim Mahkamah Rayuan Syariah. Walaubagaimanapun, berdasarkan kepada Arahan Amalan No. 14 Tahun 2006 menjelaskan bahawa: "Saya ingin menarik perhatian YAA kepada keputusan Mesyuarat Arahan Amalan Mahkamah Syariah Seluruh Malaysia Tahun 2006 pada 12 hingga 14 April, 2006 bersamaan 13 hingga 15 Rabiulawwal 1427H di Shah Alam, Selangor yang telah bersetuju dan mengesahkan untuk menerima pakai arahan amalan bahawa bidangkuasa membicarakan kes poligami dan pengisytiharan peruntukan dan pembahagian harta sepencarian dan perkara-perkara lain yang berkaitan di bawah Seksyen 23 Akta/Enakmen/Ordinan Undang-Undang Keluarga Islam Negeri-Negeri hendaklah dibicarakan di Mahkamah Tinggi Syariah". [10] Pemohon dalam keterangan menyatakan bahawa Responden pada awalnya Responden menangis ketika Pemohon memaklumkan malah Responden bersetuju dengan permohonan ini. Ketika pendengaran kes Responden tidak hadir ke Mahkamah Yang Mulia ini, [11] Sebelum Mahkamah memutuskan kes ini Mahkamah telah meneliti isu-isu berkaitan yang boleh memberi sandaran ke atas penghakiman ini. Mahkamah berpendapat dua (2) isu yang perlu diputuskan adalah:- i. Samada Pemohon memenuhi syarat-syarat poligami menurut Hukum Syarak? ii. Samada Pemohon mempunyai sebab atau alasan yang diharuskan untuk berpoligami mengikut Hukum Syarak. [12] Merujuk kepada isu pertama, Mahkamah berpendapat selain dari syarat- syarat kelayakan biasa mengikut Hukum Syarak untuk seseorang lelaki itu boleh berkahwin seperti seorang yang berakal, dengan pilihan sendiri dan
Page 5 of 13 lain-lainnya, dalam perkahwinan secara poligami ada dua (2) syarat tambahan utama yang perlu ada pada seseorang lelaki yang ingin berpoligami iaitu syarat pertama adalah seseorang itu boleh berlaku adil kepada isteri-isterinya setelah berpoligami dan syarat kedua pula seorang yang berkemampuan atau berkelayakan. [13] Berhubung dengan syarat pertama, iaitu berlaku adil di kalangan isteri-isteri bermaksud melakukan keadilan di kalangan isteri-isteri, iaitu menyamaratakan di antara para isteri dalam aspek material (nafkah zahir) meliputi tempat tinggal, makan minum, pakaian dan sebagainya. Di sini keadilan menjadi faktor yang sangat kritikal dalam berpoligami. Lantaran itulah, Allah S.W.T telah menegaskan berkenaan perkara ini di dalam Al- Quran, Allah berfirman dalam Surah al-Nisa' ayat 3 yang berbunyi : ب ُر وَ ث ٰ َ اوُلِد ۡع ت الَّ أَ ۡمُت ۡف ِخَ ۡنِإ فَ َۖ ع ٰ ًَة د ِح ٰ و ف.... لُث وَ ٰى نۡث م َ َِءٓا سِ نلٱ مَمُك لَ با طَا م َ ن ِ َ اوُحِكنٱ َ ف َ Bermaksud:- "Maka berkahwinlah dengan sesiapa yang kamu berkenan daripada perempuan-perempuan (lain), dua, tiga atau empat. Kemudian jika kamu bimbang tidak dapat berlaku adil di antara isteri-isteri kamu itu, maka berkahwinlah dengan seorang sahaja". [14] Jelas bahawa ayat ini membawa pengertian Allah mengharuskan seseorang lelaki itu mengahwini perempuan sehingga empat (4) orang dengan syarat lelaki berkenaan berkeyakinan boleh berlaku adil. Secara logiknya, jika seseorang itu tidak dapat berlaku adil maka dengan sendirinya pengharusan tersebut tidak diperolehi. Perkahwinan lebih dari satu ini tidak diharuskan atau dengan kata lain ditegah sama sekali. [15] Meneliti kepada keratan ayat ( متفخ ناف ) yang bererti "andainya kamu takut" bermaksud sekiranya seseorang itu merasa takut atau bimbang dirinya tidak
َ Page 6 of 13 akan dapat berlaku adil dengan perkahwinan yang seterusnya, maka Allah menegaskan supaya membataskan isterinya kepada seorang sahaja. Apatah lagi kalau sekiranya ia tidak mempunyai alasan yang cukup kuat atau sebab- sebab tertentu yang mendesak untuk berkahwin lagi. Tegahan berpoligami seperti yang dijelaskan di atas adalah untuk mengelak daripada berlakunya penyalahgunaan kuasa dan masalah yang berterusan terhadap wanita. [16] Seterusnya tentang kewajipan berlaku adil terhadap isteri-isteri bagi mereka yang berpoligami telah dijelaskan oleh hadis Nabi yang diriwayatkan oleh Abu Hurairah:- َىلإ َلامف ناتءارما َهلَ ََ:نمَتناك َلاق ملسو هيلعَ َىلصَاللهَ َىبنلا َنأ ةريره َ َيبا نأ َلئام هقشو َ ةمايقلا َ موي َءاجَ امهادحا Terjemahan: "Barang siapa yang mempunyai dua orang isteri, sedang ia melebihkan salah satu di antara mereka. Maka ia akan datang pada hari kiamat nanti dengan keadaan bahunya yang senget sebelah". [17] Keadilan di sini bukanlah bermaksud menyamakan dari segi perasaan dan kasih sayang. Ia tidak dikehendaki sebegitu kerana ia tidak termampu oleh seseorang, syaratnya hanyalah mentaklifkan apa yang termampu oleh seseorang. Keadilan di sini melibatkan perkara wajib seperti memberi nafkah zahir dan batin, mengatur giliran bermalam, diundi untuk dibawa bermusafir dan sebagainya. Keadilan ini juga bukan sahaja wajib bagi suami terhadap isteri-isterinya, tetapi juga kepada anak-anaknya yang berlainan ibu. Perlu ditekankan di sini bahawa keadilan yang dituntut itu tidaklah semata-mata dalam hal kemampuan suami dari segi kewangan untuk menyara hidup lebih daripada seorang isteri. Malahan dia mestilah berlaku adil dalam pelbagai hal, termasuklah dari segi meluangkan waktu, memberikan sokongan dan memainkan peranan sebagai seorang pembimbing kepada anak-anaknya.
Page 7 of 13 [18] Allah S.W.T menegaskan tentang syarat adil dalam berpoligami supaya suami tidak terjerumus dalam melakukan kezaliman terhadap isteri-isteri dengan meninggalkan salah seorang daripadanya seperti sesuatu yang tergantung, iaitu menyebabkan isteri tersebut tidak dapat mengecapi hak-hak suami isteri dan tidak pula diceraikan sebagaimana Allah SWT berfirman dalam Surah al-Nisa' ayat 129 yang berbunyi : َِل ۡي م ۡلٱ َ ١٢٩َ َ الُكَ اوُلي ِم تَ َا ٗمي ِح ارَا ٗروُف غَ نا ك لَ فَ َۖ َ ن ۡي بَ اوُلِد ۡع تَ ن أَ ا ٓوُعي ِط ت َ ِة قال عُم ۡلٱ َ كَا هو ُر ذ ت ف ۡو ل و ۡمُت ۡص ر حَ اللّٱ َ َ َِءٓا سِ نلٱ َ انِإ فَ اوُقات ت وَ اوُحِل ۡصُتَنِإ و َ َ َۡس ت َ ن ل و Maksudnya : "Dan kamu tidak dapat berlaku adil di antara isteri-isteri kamu sekalipun bersungguh-sungguh (hendak melakukannya) oleh itu janganlah kamu cenderung dengan melampau-lampau (berat sebelah kepada isteri yang kamu sayangi) sehingga kamu biarkan isteri yang lain seperti benda yang tergantung (di awang-awangan)". [19] Sebelum memberi kebenaran kepada Pemohon untuk berpoligami Mahkamah melihat kepada kemampuan Pemohon dari segi kebolehan Pemohon untuk berlaku adil. Dari segi keadilan Mahkamah memberi pertimbangan bahawa Pemohon adalah seorang yang boleh berlaku adil terhadap kedua-dua orang isterinya. Di sini Mahkamah mengambil kira persetujuan Responden terhadap permohonan ini adalah berdasarkan kepada tiada apa-apa bantahan yang dikemukakan kepada Mahkamah sehingga kes selesai. Ketidakhadiran Responden ke Mahkamah juga menunjukkan bahawa Responden tiada bantahan terhadap permohonan Pemohon. Justeru itu, Mahkamah berpuashati dengan syarat yang pertama bahawa Pemohon boleh berlaku adil dalam poligami. [20] Seterusnya berhubung dengan syarat kedua, disyariatkan dalam poligami ialah berkemampuan. Syarat yang kedua ini merujuk kepada kemampuan
Page 8 of 13 suami dari segi fizikal dan material. Dari segi fizikal bermaksud suami tersebut hendaklah sihat tubuh badan dan tidak menghidapi sebarang penyakit yang kronik. Manakala dari segi material pula membawa maksud seorang suami itu hendaklah mempunyai kemampuan dari segi kewangan iaitu mampu memberi nafkah kepada isteri-isterinya. Di antara nas al-Quran yang menyentuh tentang kewajipan nafkah terhadap isteri ialah firman Allah Taala di dalam surah al-Baqarah ayat 233 berbunyi : ... ِفو ُر ۡع م ۡلٱ َ َِبَ انُهُت و ۡسِك وَ انُهُق ۡز ِر ََُه لۥَ َِدوُل ۡو م ۡلٱ َى ل ع و َ .... Bermaksud: "...Dan kewajiban bapa pula ialah memberi makan dan pakaian kepada ibu dengan cara yang makruf..." [21] Seterusnya dalil Sunnah yang menyebut tentang perkara tersebut ialah sebuah hadis Nabi S.A.W yang diriwayatkan oleh Muslim, Abu Dawud dan Malik serta lain-lain dari Jabir R.A berbunyi : َ ةملكب َ نهجورف َ متللحتساو َاللهَ،َ ةنمأب َ نهومتذخأ َ،َ مكدنع َ ناونع َ نهنإف َ ءاسنلا َ َاللهَيف اوقتا َ اللهَ،َنهلو فورعملاب َ نهتوسكو َ نهقزرو َ مكيلع Terjemahannya: "Takutlah kepada Allah dalam urusan perempuan. Sesungguhnya mereka tiada kebebasan di sisi kamu, kamu mengambil mereka dengan amanah Allah S.W.T dan kamu menghalalkan kemaluan mereka dengan kalimah Allah S.W.T. Dan wajib ke atas kamu memberi makan dan pakaian kepada mereka dengan cara makruf". [22] Nafkah yang dimaksudkan di dalam konteks ini ialah nafkah zahir. Ulama bersepakat bahawa yang dikatakan berkuasa menanggung nafkah itu ialah
Page 9 of 13 berkuasa menanggung makanan, minuman, pakaian dan tempat tinggal para isteri. Dalam soal ini, suami tidak boleh mengurangkan nafkah seorang isterinya dengan alasan isteri mempunyai sumber kewangan sendiri, apatah lagi mengurangkan nafkah isteri pertama dengan alasan terpaksa berkongsi dengan isteri yang baru. [23] Sebelum memberi kebenaran kepada pemohon untuk berpoligami Mahkamah melihat kepada kemampuan pemohon dari segi material, ia merujuk kepada perihal kewangan pemohon. Berdasarkan kepada keterangan Pemohon dan afidavit yang diikrarkan, pemohon merupakan seorang Pesara Felda dengan pendapatan bulanan Pemohon sebanyak RM4,000-00 sebulan. Keterangan Pemohon tersebut telah disokong oleh SP1 dan SP2. [24] Seterusnya, SP1 dalam keterangan kepada Mahkamah menyatakan bahawa SP1 dan Pemohon merupakan kawan sekampung dan SP1 telah mengenali Pemohon lebih kurang dua (2) tahun. Pemohon merupakan seorang iman dan SP1 merupakan tok bilal di masjid kampong tersebut. SP1 juga mengakui mengenali Responden yang mana Responden sedang sakit disebabkan terjatuh dari pokok menyebabkan kehidupan seharian Responden perlu diuruskan. Responden tidak dapat bangun dan memerlukan bantuan sekiranya ingin pergi ke tandas. Seterusnya SP1 dalam keterangan menyatakan Pemohon merupakan seorang yang berakhlak baik dan telah dilantik menjadi iman di masjid kampung tersebut. Malah hubungan Pemohon dengan masyarakat sekeliling juga baik dan SP1 menyokong permohonan Pemohon tersebut. [25] Keterangan Pemohon dan SP1 telah disokong lagi dengan keterangan SP2 yang mana SP2 dalam keterengannya mengakui bahawa mengenali Pemohon sebagai Imam masjid Kg Bukit Diman dan SP2 tinggal sekampung dengan Pemohon. Selain itu, SP2 juga mengakui mengenali Responden dan Responden sekarang berada dalam keadaan sakit kerana jatuh pokok. Pergerakan Responden menggunakan kerusi roda.
Page 10 of 13 SP2 ada bertanya bakal isteri bahawa Responden sedang sakit dan bakal isteri mengakui akan tolong Responden. SP2 juga menyokong permohonan Pemohon. [26] Dengan ini, Mahkamah berpuas hati bahawa Pemohon telah memenuhi dua syarat pokok bagi keharusan berpoligami sebagaimana yang telah disyariatkan iaitu boleh berlaku adil dan mempunyai kemampuan dari segi fizikal dan material dan sekaligus menjawab isu persoalan yang pertama. [27] Mahkamah menegaskan bahawa syarat yang telah digariskan oleh syarak ini adalah bertujuan untuk menjamin kebahagiaan dan kesejahteraan keluarga, sama ada keluarga yang sedia ada dan juga yang bakal dibina. Syarat-syarat yang ketat ini seterusnya dikawal oleh perundangan demi melindungi hak wanita daripada dieksploitasi yang mana prinsip keadilan dan pembelaan menjadi dasar dalam berpoligami serta tidak dimanipulasikan. [28] Dari segi perundangan, Mahkamah merujuk kepada Seksyen 22, Enakmen Undang-Undang Keluarga Islam Terengganu 2017 memperuntukkan bahawa: "Tiada seorang lelaki boleh berkahwin dengan seseorang perempuan lain di mana-mana tempat dalam masa dia masih beristerikan isterinya yang sedia ada kecuali dengan terlebih dahulu mendapat kebenaran secara bertulis dari Hakim Syarie." [29] Daripada peruntukkan Seksyen 22 ini jelas bahawa keizinan dari Mahkamah Syariah atau Hakim Syarie adalah perlu bagi mereka yang ingin berpoligami. Ini merupakan satu langkah ke arah mengawal amalan tersebut supaya ia berlaku dengan penuh tanggungjawab tanpa mendatangkan kemudharatan kepada isteri dan anak-anak hasil perkahwinan yang terdahulu. Bahkan kawalan undang-undang ini juga menjadikan poligami tidak dieksploitasi oleh golongan yang berkepentingan dan tidak pula menyekat golongan yang memerlukan, mampu berlaku adil dan berkemampuan dari segi fizikal dan material untuk melaksanakannya.
Page 11 of 13 [30] Seterusnya merujuk kepada isu kedua, Mahkamah suka menegaskan di sini, bahawa poligami bukanlah amalan yang dianjurkan, tetapi hanyalah satu amalan yang dibolehkan atas sebab-sebab yang tertentu, iaitu dalam keadaan yang khusus. Jadi poligami merupakan suatu jalan penyelesaian yang diperundang-undangkan oleh Agama ke arah kehidupan berkeluarga yang harmoni. Justeru itu, terdapat beberapa keadaan yang mengharuskan poligami yang mana ia tidak boleh dilakukan secara tergesa-gesa. Syarat- syarat yang ketat sebagaimana yang telah dinyatakan di atas perlu dipadankan dengan sebab-sebab tertentu. Syarat-syarat yang digariskan itu bertindak sebagai kawalan agar poligami berlangsung mengikut sebagaimana yang sepatutnya. [31] Berdasarkan kepada keterangan Pemohon dan afidavit yang diikrarkan, alasan Pemohon untuk berpoligami adalah kerana Pemohon mempunyai kemampuan dari segi pendapatan dan kesihatan. Sebagaimana yang telah dinyatakan Mahkamah berpuas hati bahawa Pemohon mempunyai pendapatan yang baik untuk menjamin keteguhan ekonomi rumahtangga dan seorang yang berkemanpuan untuk memberi nafkah kepada dua orang isteri. Dari segi kesihatan Pemohon berumur 64 tahun dan tidak menghidap sebarang penyakit kronik. Maka, Mahkamah berpuas hati bahawa pemohon seorang yang sihat tubuh badan dan tiada perkara yang menghalang pemohon daripada bekerja untuk memberi nafkah serta berlaku adil kepada keluarga. [32] Suka untuk Mahkamah nyatakan berkahwin serta hidup berkeluarga adalah fitrah yang dikurniakan oleh Allah S.W.T. Semenjak dari Nabi Adam a.s, yang mana manusia dijadikan berpasang-pasangan. Perkahwinan merupakan rahmat dan salah satu tanda yang membuktikan kekuasaan Allah S.W.T. Dengan perkahwinan, seseorang itu dapat menyalurkan kehendak fitrah mengikut apa yang telah diharuskan oleh syarak seperti berkasih sayang dan mengadakan hubungan di antara suami isteri. Sebagaimana firman Allah S.W.T dalam Surah al-Nahl ayat 72 yang berbunyi :
Page 12 of 13 َٗة د ف ح وَ نيِن بَمُك ِج ٰ و ۡز أَ ۡن ِ مَمُك لَ ل ع ج وَا ٗج ٰ و ۡز أَ ۡمُكِسُفن أَ ۡن ِ مَمُك لَ ل ع ج اللّٱ وَ َُ ... Bermaksud : "Dan Allah S.W.T menjadikan bagi kamu daripada diri kamu sendiri pasangan-pasangan (isteri) dan dijadikan bagi kamu daripada pasangan kamu anak-anak dan cucu cicit ..." [33] Melalui perkahwinan, tuntutan hawa nafsu dapat disalurkan secara sah. Andaikata tidak ada saluran yang sah, sudah pastinya ramai yang melakukan perbuatan-perbuatan yang menimbulkan perkara-perkara yang tidak baik dalam masyarakat. Implikasinya terhadap masyarakat sendiri akan menjadi kacau bilau dan rosak binasa dengan lahirnya zuriat-zuriat yang tidak sah melalui hubungan luar nikah. Jelas sekali perkahwinan adalah peraturan Allah SWT untuk menyekat perbuatan maksiat yang akan membawa kesan buruk secara berpanjangan. [34] Dalam kes permohonan di hadapan saya ini, Mahkamah berpuas hati bahawa poligami adalah harus dan jalan penyelesaian yang relevan berdasarkan alasan-alasan yang telah dikemukakan oleh Pemohon. Bukan sahaja Pemohon terlepas daripada melakukan maksiat. Begitu juga dengan bakal isteri mendapat perlindungan daripada seorang lelaki yang bergelar suami. [35] Setelah meneliti afidavit yang diikrarkan oleh Pemohon, keterangan pemohon dan keterangan bakal isteri pemohon, wali dan saksi-saksi Mahkamah berpendapat, di sinilah Allah S.W.T membuka pintu keharusan poligami iaitu pada situasi, kondisi serta insan yang benar-benar layak dan mampu menepati syarat-syarat yang telah digariskan dan diiringi dengan keadaan yang merelevankan poligami itu dilaksanakan. Mahkamah suka menegaskan di sini, bahawa poligami tidak digalakkan sewenang-wenangnya, namun ia juga tidak dihalang secara menyeluruh dan rigid, tidak menghalang golongan
Page 13 of 13 yang benar-benar memerlukan, boleh berlaku adil dan mempunyai kemampuan dari segi fizikal dan material. [36] Sebelum Mahkamah memberi keputusan Mahkamah juga telah mengingatkan Pemohon untuk mengambil serius dalam permohonan ini dan tidak leka sehingga menyebabkan Perintah ini tamat tempoh. [37] Setelah Mahkamah berpuashati dengan permohonan Pemohon ini, dengan ini Mahkamah meluluskan permohonan Pemohon dan memberi kebenaran kepada Pemohon untuk berkahwin dengan JTDD BINTI NVNV. Kebenaran diberi untuk berpoligami kepada: POPO BIN LOLO NO. KP :XXXXXX-03-50XX Berkahwin dengan JTDD BINTI NVNV NO. KP :000000-11-51XX